#### DECIZIE

Nr. 3779 din 06.06.2016

 Ca urmare a cererii adresate de Coman Maria, cu domiciliul în Bucureşti, sector 2, str. Motoc, nr. 2, bl. P3, sc. 2, et. 6, ap. 46, înregistrată la A.P.M. Giurgiu cu nr. 3779/16.05.2016, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 06.06.2016 că planul „PUZ – Construire locuinţă”, propus a se implementa în jud. Giurgiu, com. Buturugeni, sat Buturugeni, CF 32955, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

* terenul pe care se propune implementarea planului se află în extravilan, categoria de folosinţă arabil com. Buturugeni, sat Buturugeni, jud. Giurgiu, în suprafață totală de 2534 mp folosinţa actuală - teren arabil extravilan;
* în prezent terenul este teren agricol, liber de construcții;
* pe amplasamentul studiat se va realiza o locuinţă, cu suprafaţa de 240 mp, circulaţii rutiere şi parcaje auto 294 mp, spaţii verzi plantate 2000 mp;
* accesul se va realiza din DJ 412 A Mihăileşti - Ogrezeni;
* alimentarea cu apă – se va realiza din sursă proprie puț forat;
* evacuarea apelor uzate se va realiza într-un bazin betonat vidanjabil;
* evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;
* planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;
* din plan nu decurg probleme de mediu relevante;
* în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Buturugeni;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;
* mărimea şi spaţialitatea efectelor – planul urmează a se realiza pe teren extravilan com. Buturugeni, sat Buturugeni, jud. Giurgiu, având folosinţa actuală de teren arabil extravilan;
* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

 - depăşirea standardelor sau a valorilor limită de calitate a mediului - nu este cazul ;

 - folosirea terenului în mod intensiv - nu este cazul;

 - efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul nu este amplasat în zone protejate.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Giurgiuveanul”, în data de 20.05.2016 şi 17.05.2016.
* Nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.